**Kommissorium for DBTU’s Uddannelsesudvalg (UDDU)**

**Mission:**

UDDU arbejder for udvikling af DBTU’s uddannelse på leder- og trænerområdet herunder samarbejdet med DIF og Team DK omkring det uddannelsesmæssige i udviklingsprojektet.

**Struktur:**

UDDU består af 5 medlemmer udover DBTU udviklingskonsulent, som er en naturlig del af udvalget.

Formanden og næstformanden vælges for to år ad gangen. Formanden i lige år og næstformanden i ulige år. Øvrige medlemmer vælges alle for 2 år ad gangen – to medlemmer er på valg i lige år og et medlem på valg i ulige år.

UDDU får hvert år udstukket de økonomiske rammer af DBTU´s bestyrelse.

**Ansvar, kompetence og opgaver:**

UDDU står til ansvar overfor årsmødet og bestyrelsen.

UDDU har en fast kontaktperson i DBTU’s bestyrelse, der deltager i udvalgets møder efter behov.

UDDU har ansvar for al uddannelse af trænere og ledere i DBTU.

UDDU sørger for et passende antal af velkvalificerede uddannere, som varetager uddannelsen i DBTU regi. UDDU afholder årligt en uddanner weekend med sparring, evaluering og nytænkning.

UDDU skal bidrage til at uddanne et korps af unionstrænere, som bliver ambassadører for udviklingsprojektet og skal skabe et træningsmiljø med henblik på fastholdelse af tweens (8-12 årige) i bordtennissporten – disse unionstrænere forankres via konsulenterne i DBTU’s sekretariat.

UDDU samarbejder med lokalunioner og klubber om leder- og trænerudviklingen i dansk bordtennis. UDDU er således kontaktorgan til lokalunionernes tilsvarende udvalg.

UDDU afholder årligt et trænerseminar for alle trænere i DBTU med sparring og inspiration.

DBTU’s sekretariat i samarbejde med formanden bidrager med administrativt arbejde.